Pamokos tema: Miesto mada ir drabužiai
Klausimas: Kokius drabužius matome parduotuvių vitrinose, ką mėgstame dėvėti? 
Temos BUP: užsienio kalba (anglų k.) - žodyno plėtojimas, kalbėjimas, klausymas, aplinkos pažinimas per praktines veiklas.
Tikslas: Mokytis anglų kalbos žodžių apie drabužius, juos atpažinti aplinkoje bei vartoti paprastuose sakiniuose.
Uždaviniai:
1. Atpažinti ir įvardyti bent 8 drabužių pavadinimus anglų kalba. 
2. Apibūdinti drabužius naudojant spalvas ir paprastus sakinius (pvz., “It is a red dress.”). 
3. Bendradarbiaujant porose atlikti stebėjimo ir kalbėjimo užduotis Gedimino prospekte.

Kompetencijos: komunikavimo, pažinimo, socialinė, kūrybiškumo  
Priemonės: užduočių lapai, telefonas (jei leidžiama nuotraukoms fiksuoti), drabužių žodynėlio kortelės, spineriai, bingo kortelės. 
Vertinimas: stebimas mokinių dalyvavimas, taisyklingas žodžių vartojimas, gebėjimas įvardyti drabužius ir bendradarbiauti porose. Pamokos pabaigoje - trumpas įsivertinimas (I can name clothes in English!).
Metodai:  Stebėjimas, žaidybinės užduotys, darbas porose, pokalbis, judrieji metodai, patyriminis mokymasis miesto aplinkoje.

Vieta: Gedimino prospektas - prie parduotuvių vitrinų ir viešose erdvėse.

Klasė: 1 - 2 klasė

Veiklos: žaidybinės užduotys, vitrinų, praeivių stebėjimas, užduočių lapų pildymas, spinerių sukimas, Bingo žaidimas. 

Įtrauktis: Naudojamos paveikslėlių kortelės ir paaiškinimai lietuviškai. Užduotys diferencijuojamos pagal mokinių gebėjimus. Silpnesni mokiniai gali atsakinėti vienu žodžiu, stipresni - pilnais sakiniais. Darbas porose skatina tarpusavio pagalbą ir socialinius įgūdžius.

Tolimesnė temos plėtotė: drabužių kolekcijos kūrimas; finansinio raštingmo veikla: kiek kainuoja audinys, kiek kainuoja pasiūti sijoną, kiek kainuoja megztinis?; nebenešiojamo drabužio prikėlimas naujam gyvenimui; maišelio siuvimas iš senų džinsų ir pan. 



	Trukmė
	Turinys
	Pastabos

	Pamokos dalis: įvadinė

	5 min.

	Mokiniai ratu pakartoja pagrindinius drabužių žodžius: T-shirt, dress, shoes, hat, jacket, skirt, jeans, sweater. Mokytojas rodo judesius arba paveikslėlius. Trumpas žaidimas: mokiniai parodo savo drabužį, kai išgirsta žodį anglų kalba. Arba tampa modeliu – stoja į rato vidurį, o aplink esantys mokiniai apibūdina kaip jis apsirengęs. 

	

	Pamokos dalis: mokymosi veiklos

	45 min. 
	Mokiniai porose eina palei vitrinas ir ieško drabužių. Užduočių lape turi pažymėti: 3 raudonus drabužius, 2 kepures, 1 suknelę. Kartoja sakinius: I can see a blue jacket. These are black shoes. Ieško vitrinose pažymėtų drabužių kainų ir kuria skaičiavimo iššūkį draugui (užduotį gali atlikti skaičiuotuvu).

Taip ir ne / yes or no žaidimas. Mokinys vitrinoje išsirenka vieną drabužį, kiti turi atspėti, koks tai drabužis: is it green?, is you wear it on your head? Galima atsakinėti tik taip ir ne. 
Mokiniai išsirenka mėgstamiausią vitriną. Piešia vieną drabužį ir parašo: My favourite clothes are… arba I like the yellow dress. 
Sukame spinerį ir ieškome praeivio, kuris dėvi kažką mėlyną, suknelę, skrybėlę ir pan. Mokiniai porose suka spinerį arba vienas kitam sugalvoja po užduotį ir ieško praeivių, atitinkančių kriterijus. 
Jei leidžiama fotografuoti, mokiniai gauna užduotis: rasti sporty outfit, elegant clothes, colourful clothes. Po to aptaria nuotraukas anglų kalba.

	Pamokos dalis: apibendrinimo ir įsivertinimo

	5 min. 
	Grįžus į klasę aptariama, kokia praeivių mada šį rytą/ šią popietę. 
Klausimai: What clothes did you saw? What is your favourite clothing item?
Bingo kortelės. Pažymi drabužius, kuriuos matė mieste. Bingo sušunka, jeigu užbraukia horizontalioje arba vertikalioje linijoje esančius drabužius. 

	Bingo kortelė

